Imtella' Novembru 6, 2020 - Aġġornata 6 Ta' Novembru, 2020 3:13pm L-Avukat Joe Ellis ħa l-ġurament tal-ħatra bħala membru parlamentari, l-għada li ġie elett f'elezzjoni każwali biex imtela' s-siġġu fit-tlettax-il distrett li tħalla battal bil-mewt ta' Frederick Azzopardi. F'kelmtejn fil-bidu tas-seduta parlamentari, Dr Ellis radd ħajr lill-familja tiegħu li dejjem sostnietu u lill-kostitwenti Għawdxin li wrew fiduċja fih. "Jien ħa nagħmel ħilti kollha biex din il-fiduċja ma nittradixxihiex jkunu kuntenti li poġġew il-fiduċja tagħhom fija u biex inkompli wkoll fil-passi tal-predeċċesuri tiegħi li dejjem għamlu ħilithom biex iġibu 'l quddiem il-ġid ta' pajjiżna u speċjalment tal-kostitwenza ta' Għawdex u ma nistax ma nagħlaqx billi nfakkar ukoll il-memorja tal-onorevoli Frederick Azzopardi li jien qed neħodlu postu."